Document ID: 32003D0839

Komisjoni otsus,
21. november 2003,
millega muudetakse otsuse 2002/308/EÜ (millega kehtestatakse kalahaiguste viirusliku hemorraagilise septitseemia (VHS) ja/või nakkusliku vereloomenekroosi (IHN) suhtes heakskiidetud vööndite ja kalakasvanduste loetelud) I ja II lisa
(teatavaks tehtud numbri K(2003) 4313 all)
(EMPs kohaldatav tekst)
(2003/839/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 28. jaanuari 1991. aasta direktiivi 91/67/EMÜ akvakultuuriloomade ja -toodete turuleviimist reguleerivate loomatervishoiunõuete kohta, [1] viimati muudetud määrusega (EÜ) nr 806/2003, [2] eriti selle artikleid 5 ja 6,
ning arvestades järgmist:
(1) Komisjoni otsusega 2002/308/EÜ, [3] viimati muudetud otsusega 2003/458/EÜ, [4] kehtestatakse loetelu teatavate haiguste suhtes heakskiidetud vööndite ja heakskiitmata vööndites asuvate heakskiidetud kalakasvanduste kohta.
(2) Prantsusmaa, Saksamaa ja Hispaania on esitanud põhjendused VHSi ja IHNi suhtes heakskiidetud vööndite staatuse saamiseks oma territooriumil. Esitatud dokumentidest ilmneb, et need vööndid vastavad direktiivi 91/67/EMÜ artikli 5 nõuetele. Seepärast tuleks neile anda heakskiidetud vööndi staatus ja lisada nad heakskiidetud vööndite loetellu.
(3) Prantsusmaa, Saksamaa ja Itaalia on esitanud põhjendused VHSi ja IHNi suhtes heakskiitmata vööndis asuva heakskiidetud kasvanduse staatuse saamiseks oma territooriumil asuvatele kasvandustele. Esitatud dokumentidest ilmneb, et need kasvandused vastavad direktiivi 91/67/EMÜ artikli 6 nõuetele. Seepärast tuleks neile anda heakskiitmata vööndis asuva heakskiidetud kasvanduse staatus ja lisada nad heakskiidetud kasvanduste loetellu.
(4) Itaalia on teatanud komisjonile IHNi positiivsest identifitseerimisest ühes VHSi ja IHNi suhtes heakskiidetud staatusega kasvanduses. Seetõttu tuleks see kasvandus IHNi suhtes heakskiidetud kasvanduste loetelust välja jätta.
(5) Saksamaa on 2. juuni 2003. aasta kirjas teavitanud komisjoni II lisa ajakohastamise vajadusest teatavate kasvanduste sulgemise või omanike vahetuse tõttu. Hispaania on 10. juuli 2003. aasta kirjas vastanud komisjoni nõudele I lisas heakskiidetud Hispaania mandriosa vööndite nõuetekohaste kirjelduste täpsustamise kohta pärast Ebro jõe heakskiitmist otsusega 2003/458/EÜ.
(6) Seepärast tuleks vastavalt muuta otsust 2002/308/EÜ.
(7) Käesoleva otsusega ettenähtud meetmed on kooskõlas alalise toiduahela ja loomatervishoiu komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsust 2002/308/EÜ muudetakse järgmiselt.
1. I lisa asendatakse käesoleva otsuse I lisas esitatud tekstiga.
2. II lisa asendatakse käesoleva otsuse II lisas esitatud tekstiga.
Artikkel 2
Käesolev otsus on adresseeritud liikmesriikidele.
Brüssel, 21. november 2003

Labels: 0
6